Diari Oficial de la Generalitat Valenciana


Sumari del DOGV 5456, del 22-02-2007 (2007/2269)

RESOLUCIÓ de 6 de febrer del 2007, de la direcció general d'Universitat i Formació Superior, per la que es publica l'acord de 2 de febrer del 2007, de la Comissió Valenciana d'Acreditació i Avaluació de la Qualitat en el Sistema Universitari Valencià.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5456

Data del DOGV
:   22-02-2007

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2007/2269


Data del document
:   06-02-2007

Organisme emissor
:   Conselleria d'Empresa, Universitat i Ciència

Tipus de document
:   Resolució

Correcció d'errades

 Descriptors 

:   * Comissió Valenciana d'Acreditació i Avaluació de la Qualitat En El Sistema Universitari Valencià
    * universitat
    * qualificació del personal
    * personal docent
    * cercle de qualitat

La Llei 5/2002, de 19 de juny, de la Generalitat, de Creació del Consell Valencià d'Universitats i de la Comissió Valenciana d'Acreditació i Avaluació de la Qualitat en el Sistema Universitari Valencià, atribuïx a la CVAEC, en l'article 12.1, les funcions d'acreditació i avaluació de les activitats del professorat universitari als efectes establits en els capítols I i II del títol IX, de la Llei Orgànica 6/2001, de 21 de desembre, d'Universitats.
La Llei 5/2006, de 25 de maig, de la Generalitat, de Creació de l'Agència Valenciana d'Avaluació i Prospectiva (AVAP), establix que a l'AVAP li correspondrà, entre altres, l'exercici de les funcions d'acreditació i avaluació de les institucions universitàries i del professorat.
Així mateix, la disposició transitòria primera del referit text legal, disposa que fins que es produïsca l'entrada en vigor del seu reglament, s'aplicaran les disposicions compreses en el capítol II de la Llei 5/2002, de 19 de juny, de la Generalitat, de Creació del Consell Valencià d'Universitats i de la Comissió Valenciana d'Acreditació i Avaluació de la Qualitat en el Sistema Universitari Valencià.
En conseqüència, la CVAEC, per acord de 2 de febrer del 2007, ha aprovat la convocatòria, corresponent al 2007, d'avaluació prèvia de l'activitat o informe positiu, per a la contractació de professorat en les universitats valencianes, en les figures de Professor Contractat Doctor, Professor Ajudant Doctor, Professor Col·laborador i Professor Doctor d'Universitat Privada.
Per això i en virtut de les facultats atorgades pel Decret 184/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Empresa, Universitat i Ciència (DOGV núm. 4.857, de 6 d'octubre del 2004), esta Direcció General d'Universitat i Formació Superior, resol:
Donar publicitat a la convocatòria, corresponent a l'any 2007, d'avaluació o informe previ de l'activitat, per a la contractació de professorat en les universitats valencianes, acordada per la Comissió Valenciana d'Acreditació i Avaluació de la Qualitat en el Sistema Universitari Valencià, el 2 de febrer del 2007, segons figura en l'annex de la present resolució.
València, 6 de febrer del 2007.- El director general d'Universitat i Formació Superior: José E. Capilla Roma.
ANNEX
Acord de 2 de febrer del 2007, de la Comissió Valenciana d'Acreditació i Avaluació de la Qualitat en el Sistema Universitari Valencià, pel que s'aprova la convocatòria, corresponent a l'any 2007, d'avaluació o informe previ de l'activitat, per a la contractació de professorat en les universitats valencianes, en les figures de professor contractat doctor, professor ajudant doctor, professor col·laborador i professor doctor d'universitat privada.
Primer. Requisits
1.1 Podran presentar sol·licitud d'avaluació prèvia de l'activitat docent i investigadora, o si és el cas, d'informe favorable, segons allò que s'ha exigit en el Títol IX, articles 50,51,52 i 72 de la Llei Orgànica 6/2001, de 21 de desembre, d'Universitats, els que complisquen els següents requisits.
a) Professor Contractat Doctor: estar en possessió del títol de Doctor i haver desenvolupat, al menys, tres anys d'activitat postdoctoral docent i investigadora, o prioritàriament investigadora.
b) Professor Ajudant Doctor: estar en possessió del títol de Doctor i tindre, almenys, dos anys d'activitat docent i/o investigadora.
c) Professor Col·laborador: estar en possessió del títol de Llicenciat, Arquitecte, Enginyer, Diplomat Universitari, Arquitecte Tècnic o Enginyer Tècnic.
d) Professor d'Universitat Privada: estar en possessió del títol de Doctor.
1.2 La concurrència d'estos requisits haurà d'estar referida sempre a una data anterior a la de presentació de la sol·licitud d'avaluació o informe.
Segon. Sol·licituds
2.1 L'imprés de sol·licitud (conforme al model normalitzat que figura en l'annex I d'este acord), es podrà obtindre en la pàgina web http://www.gva.es/indústria/universitat/cvaec.htm i en la seu de la Conselleria d'Empresa, Universitat i Ciència.
2.2 Haurà de presentar-se una sol·licitud, així com la documentació que es relaciona en l'apartat Tercer d'este acord, per a cada una de les figures contractuals per a les que se sol·licite l'avaluació o informe.
2.3 En la sol·licitud, haurà de formular-se una declaració responsable de la veracitat de les dades al·legades, així com de tota la documentació aportada per la persona sol·licitant.
2.4 La sol·licitud, dirigida al President de la CVAEC, es podrà presentar en la seu de la Conselleria d'Empresa, Universitat i Ciència, o per qualsevol dels procediments establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
2.5 L'avaluació o informe per la CVAEC es realitzarà, amb el pagament previ de la taxa de 54.12Euros, establida a este efecte en la Llei 12/97, de 23 de desembre, de Taxes de la Generalitat. L'imprés del pagament de la taxa es podrà obtindre telemàticament en la pàgina web abans referida i en la seu de la Conselleria d'Empresa, Universitat i Ciència. El seu pagament podrà realitzar-se en qualsevol de les entitats financeres col·laboradores de la Generalitat.
Tercer. Documentació
3.1 A la sol·licitud d'avaluació o informe, s'acompanyarà, únicament, un exemplar de la documentació següent:
a) Curriculum vitae, segons model normalitzat (annex II d'este acord)
b) Imprés normalitzat del pagament de la taxa.
c) Fotocòpia, degudament compulsada o cotejada, de:
o Document acreditatiu de la personalitat de la persona sol·licitant (DNI o NIE).
o El títol de Doctor, Llicenciat, Arquitecte, Enginyer, Diplomat Universitari, Arquitecte Tècnic o Enginyer Tècnic, segons siga procedent, exigibles en cada cas, per a cada una de les figures per a les que se sol·licite l'avaluació o informe.
o Expedient acadèmic complet de la llicenciatura o diplomatura i, si és el cas, del doctorat.
2 No es requerix la presentació de cap documentació addicional. No obstant, la CVAEC podrà requerir a les persones sol·licitants, quan ho considere necessari, perquè aporten la documentació original corresponent a cada un dels mèrits al·legats en el currículum.
3.3 Se sol·licitarà a les persones interessades, quan procedisca, que esmenen o completen la sol·licitud i/o la documentació, en el termini de 10 dies, amb indicació que, si així no ho feren, les tindrà per desistides de la seua sol·licitud, de conformitat amb el que disposa l'article 71 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Quart. Presentació de sol·licituds
Les sol·licituds d'avaluació o informes es podran presentar en els períodes següents:
a) Primera convocatòria: del 5 de març a l'11 d'abril del 2007, ambdós inclosos.
b) Segona convocatòria: del 3 de setembre al 5 d'octubre del 2007, ambdós inclosos.
Quint. Criteris d'avaluació
5.1 En l'avaluació o, si és el cas, emissió d'informe, s'observaran els següents objectius generals:
a) Formació integral:
Es valorarà l'expedient acadèmic de la persona sol·licitant així com tota aquella activitat que contribuïsca a la formació i desenvolupament integral de la mateixa: formació acadèmica, activitat universitària i de gestió.
b) Activitat docent:
Es valorarà l'experiència docent acreditada per la persona sol·licitant i tota aquella activitat que contribuïsca al seu perfeccionament pedagògic i a la millora dels processos d'ensenyança-aprenentatge i innovació educativa.
c) Activitat investigadora:
Es valorarà la contribució al progrés del coneixement, al desenvolupament i a la innovació i creativitat de les aportacions.
d) Activitat professional:
Es valoraran les activitats professionals rellevants dutes a terme per la persona sol·licitant, en empreses o entitats, públiques o privades.
5.2 La valoració curricular versarà sobre els criteris detallats en els annexos III: "Criteris generals per a l'avaluació de l'activitat docent i investigadora del professorat contractat" i IV: "Criteris específics d'avaluació o emissió d'informe per a cada tipus de figura contractual", d'este acord.
Sext. Procediment d'avaluació
6.1 Els Comités d'Avaluació, a través dels quals s'articula l'assessorament de la comunitat científica a la CVAEC, s'organitzaran en els següents camps científics:
1. Ciències Socials i Jurídiques
2. Ciències Experimentals
3. Ciències de la Salut
4. Ensenyances Tècniques
5. Humanitats
6.2 Les sol·licituds seran adscrites a un determinat camp científic, tenint en compte la petició de la persona sol·licitant i la connexió entre la seua experiència acadèmica i la distribució d'àrees per camps científics que figura en l'annex V d'este acord.
6.3 Els Comités d'Avaluació i, si és el cas, els assessors especialistes, centres i institucions docents o científiques consultats, hauran de formular un juí tècnic sobre l'activitat realitzada per la persona sol·licitant aportada en el curriculum vitae, sent necessari un mínim de cinc punts sobre deu per a l'avaluació positiva o, si és el cas, informe favorable.
6.4 La CVAEC establirà l'avaluació o informe individual definitiu, a la vista de les qualificacions emeses pels Comités d'Avaluació per camps científics, i si és el cas, pels assessors especialistes o els centres i institucions docents o científiques consultats.
Sèptim. Resolucions
7.1 Les sol·licituds d'avaluació o informe es resoldran per la CVAEC, en el termini màxim de sis mesos des de la seua presentació. En cas contrari, podran entendre's desestimades.
7.2 De conformitat amb el que disposa la disposició transitòria primera de la Llei 5/2006, de 25 de maig, de la Generalitat, de Creació de l'Agència Valenciana d'Avaluació i Prospectiva, si en el moment procedimental de dictar una resolució, haguera entrat en vigor el reglament de l'Agència Valenciana d'Avaluació i Prospectiva, serà l'òrgan que este determine, el competent per a dictar la corresponent resolució.
7.3 La resolució haurà d'indicar el caràcter positiu o negatiu de l'avaluació i favorable o desfavorable de l'informe i la figura contractual per a la que té validesa, així com les possibles convalidacions, si procedix.
7.4 Les resolucions l'avaluació de les quals siga negativa o desfavorable es motivaran, incloent, junt amb la resolució, l'informe emés pels Comités d'Avaluació per camps científics, en el cas que el seu juí haja sigut acceptat per l'òrgan competent per a resoldre. En cas contrari, hauran d'incorporar-se a la resolució, els motius que porten a apartar-se del referit informe, així com la fonamentació de la decisió final, avalada o no per altres informes dictats per assessors especialistes.
7.5 Al terme del procés d'avaluació, es procedirà a notificar, personal i directament, a cada sol·licitant la resolució de l'avaluació obtinguda.
7.6 La resolució que es dicte esgota la via administrativa, d'acord amb el que establix l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
Octau. Convalidacions
8.1 L'avaluació positiva de l'activitat docent i investigadora per a la contractació de la figura de Professor Contractat Doctor suposa l'avaluació positiva per a la contractació de les figures de Professor Ajudant Doctor i Professor d'Universitat Privada i emissió d'informe favorable per a la contractació de Professor Col·laborador.
8.2 L'avaluació positiva de l'activitat docent i/o investigadora per a la contractació de la figura d'Ajudant Doctor suposa l'emissió d'informe favorable per a la contractació de Professor Col·laborador.
8.3 La pertinença als cossos docents de funcionaris universitaris espanyols o haver superat les proves d'habilitació per a l'accés a cossos de funcionaris docents universitaris, segons el que preveu el Reial Decret 774/2002, de 26 de juliol, comporta l'avaluació positiva, o emissió d'informe favorable de l'activitat, conforme es detalla en els apartats següents:
a) La pertinença als Cossos de Catedràtics d'Universitat o de Professors Titulars d'Universitat o haver superat les proves d'habilitació per a l'accés als esmentats cossos, comporta l'avaluació positiva de les figures de Professor Ajudant Doctor, Professor Contractat Doctor i Professor d'Universitat Privada i l'emissió d'informe favorable de la figura de Professor Col·laborador.
b) La pertinença al Cos de Catedràtics d'Escola Universitària o haver superat les proves d'habilitació per a l'accés a l'esmentat cos, comporta l'emissió d'informe favorable de la figura de Professor Col·laborador. En cas de posseir el títol de Doctor, comporta també la avaluació positiva de les figures de Professor Ajudant Doctor, Professor Contractat Doctor i Professor d'Universitat Privada.
c) La pertinença al Cos de Professors Titulars d'Escola Universitària o haver superat les proves d'habilitació per a l'accés a l'esmentat cos, comporta l'emissió d'informe favorable de la figura de Professor Col·laborador. En cas de posseir el títol de Doctor, comporta també l'avaluació positiva de la figura de Professor Ajudant Doctor.
8.4 Als efectes de sol·licitar davant de la CVAEC la convalidació a què es referix el punt anterior, s'acompanyarà a l'imprés de sol·licitud, la fotocòpia del document acreditatiu de la personalitat de la persona sol·licitant, així com la del document que acredite la seua condició de funcionari de Cos Docent Universitari espanyol, en cas de posseir-ho, o d'haver superat la corresponent prova d'habilitació per a l'accés a cossos de funcionaris docents universitaris, segons el que preveu el Reial Decret 774/2002, de 26 de juliol. Així mateix, s'haurà d'aportar el títol de Doctor, en el supòsit que procedisca.
Nové. Garanties i efectes.
9.1 Els efectes de l'avaluació positiva, o informe favorable, dictada per l'òrgan competent, no estan subjectes a termini de cap caducitat i tindran efectes en totes les universitats valencianes.
9.2 La persona interessada que haja obtingut una avaluació negativa o informe desfavorable, no podrà sol·licitar una nova avaluació o informe respecte de la mateixa figura, en el termini de sis mesos des de la notificació de la resolució.
9.3 Totes la referències a la CVAEC contingudes en este acord, s'entendran respecte de l'òrgan competent que determine el reglament de l'AVAP, a la seua entrada en vigor, de conformitat amb el que disposa la Llei 5/2006, de 25 de maig, de la Generalitat, de Creació de l'Agència Valenciana d'Avaluació i Prospectiva.ANNEX llI
Criteris generals per a l'avaluació de l'activitat docent i investigadora del professorat contractat
1. Formació integral
D'acord amb el que establix el punt 5.1.a) d'este acord, que marca els grans eixos que definixen la formació integral, es valorarà:
o La possessió de títols oficials de primer i segon cicle.
o La realització de treballs de llicenciatura, treballs o projectes final de carrera.
o Els estudis de doctorat.
o La possessió de títols de postgrau impartits per organismes oficials.
o Els cursos i seminaris rebuts que contribuïsquen a la formació integral.
o Les estades en centres docents i/o d'investigació nacionals o internacionals.
o El coneixement d'idiomes.
o Les activitats relacionades amb la gestió i vida universitària.
o I totes aquelles aportacions que la persona sol·licitant desitge presentar i la Comissió Valenciana d'Acreditació i Avaluació de la Qualitat en el Sistema Universitari Valencià considere rellevants.
2. Activitat docent
D'acord amb el que establix el punt 5.1.b) d'este acord, que marca els grans eixos que definixen l'excel·lència docent, es valorarà:
o La dedicació docent i anys d'experiència.
o L'elaboració de material didàctic.
o Publicacions de caràcter pedagògic.
o Cursos i seminaris rebuts o impartits de perfeccionament pedagògic l'objectiu del qual siga la millora de la docència.
o La direcció de treballs tutelats de caràcter internacional.
o Informes de valoració de l'activitat docent (realitzats per parells, responsables educatius o per alumnes).
o La participació en projectes d'innovació educativa.
o I totes aquelles aportacions que la persona sol·licitant desitge aportar i la Comissió Valenciana d'Acreditació i Avaluació de la Qualitat en el Sistema Universitari Valencià considere rellevants.
3. Activitat investigadora
D'acord amb el que establix el punt 5.1.c) d'este acord, que marca els grans eixos que definixen l'excel·lència de l'activitat investigadora, es valorarà:
o La direcció de tesis doctorals i treballs d'investigació, així com la docència impartida en tercer cicle i postgrau.
o Les publicacions de caràcter científic en revistes, llibres i congressos d'àmbit nacional o internacional. Com a norma general, es valoraran especialment aquelles aportacions de major índex d'impacte.
o L'assistència i participació en congressos.
o La producció artística: exposicions, excavacions arqueològiques o catalogacions, esdeveniments artístics i intervencions monumentals, festivals, certàmens i exhibicions televisives.
o La difusió de resultats de la creació artística: publicacions artístiques, catàlegs, televisió i material multimèdia.
o La participació en projectes d'investigació de caràcter nacional o internacional subvencionats en convocatòries públiques o finançats per empreses i/o administracions públiques.
o La participació en altres accions d'I+D competitives: mesures d'acompanyament (UE), accions concertades (UE), accions especials (PN I+D), xarxes temàtiques, ajudes a la difusió i explotació de resultats, etc.
o La participació en convenis d'I+D+I i activitats artístiques.
o La possessió de patents i altres títols de propietat intel·lectual.
o La participació en comités d'editors i de programa.
o La participació en activitats al servici de la investigació.
o L'obtenció de premis d'investigació.
o Informes de valoració de l'activitat investigadora.
o I totes aquelles aportacions que la persona sol·licitant desitge presentar i la Comissió Valenciana d'Acreditació i Avaluació de la Qualitat en el Sistema Universitari Valencià considere rellevants.
4. Activitat Professional
D'acord amb el que establix el punt 5.1.d) d'este acord, que definix el concepte de l'Activitat Professional, es valoraran:
o Les activitats professionals rellevants dutes a terme en empreses o entitats públiques o privades.
o L'activitat realitzada en l'àmbit de les administracions públiques.
o L'elaboració d'informes tècnics i jurídics rellevants.
o I totes aquelles aportacions que la persona sol·licitant puga aportar i la Comissió Valenciana d'Acreditació i Avaluació de la Qualitat en el Sistema Universitari Valencià considere rellevants.
ANNEX IV
Criteris específics d'avaluació o emissió d'informe per a cada tipus de figura contractual
Professor Contractat Doctor
La Llei Orgànica 6/2001, de 21 de desembre, d'Universitats, establix com a requisit per a poder sol·licitar avaluació com a Professor Contractat Doctor davant de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat en el Sistema Universitari Valencià, a fi de desenvolupar tasques de docència i d'investigació, o prioritàriament d'investigació, estar en possessió del títol de Doctor amb almenys tres anys d'activitat docent i investigadora, o prioritàriament investigadora, postdoctoral.
De conformitat amb el que establix l'article 52 de la referida llei orgànica, el Professor Contractat Doctor haurà d'obtindre una avaluació positiva de l'activitat docent i investigadora postdoctoral que haja realitzat. En este sentit, es tindrà en compte la seua formació i experiència suficient per a reconéixer-li plena capacitat docent i investigadora, així com la condició de poder dirigir grups d'investigació.
En conseqüència, es consideraran preferentment els mèrits inclosos en els apartats 2."Activitat docent" i 3."Activitat investigadora", de l'annex III d'este acord. La ponderació associada a les aportacions curriculars d'estos dos apartats serà del 30% i 50% respectivament. Així mateix, es valoraran, amb una ponderació total del 20%, les aportacions curriculars corresponents als apartats 1."Formació integral" i 4."Activitat professional". En el cas que no s'acredite l'apartat 4."Activitat professional", l'apartat 1."Formació integral", per si sol, podrà ponderar-se fins al 20%.
Professor Ajudant Doctor
La Llei Orgànica 6/2001, de 21 de desembre, d'Universitats, establix com a requisit per a poder sol·licitar avaluació com a Professor Ajudant Doctor davant de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat en el Sistema Universitari Valencià, a fi de desenvolupar tasques docents i d'investigació, amb dedicació a temps complet, estar en possessió del títol de Doctor i haver realitzat, durant almenys dos anys tasques docents i/o investigadores.
De conformitat amb el que establix l'article 50 de la referida llei orgànica, el Professor Ajudant Doctor haurà d'obtindre una avaluació positiva de la seua activitat, relativa a tasques docents i/o investigadores, durant almenys dos anys. En este sentit, s'haurà de demostrar una formació i experiència que acrediten una suficiència investigadora de qualitat per a poder impartir docència universitària, baix supervisió d'un responsable amb plena capacitat docent.
En conseqüència, es consideraran preferentment els mèrits inclosos en els apartats 1."Formació integral" i 3."Activitat investigadora", de l'annex III d'este acord. La ponderació associada a les aportacions curriculars d'estos dos apartats serà del 40% per a cada una d'ells. Així mateix, es valoraran, amb una ponderació total del 20%, les aportacions curriculars corresponents als apartats 2."Activitat docent" i 4."Activitat professional". En el cas que no s'acredite l'apartat 4."Activitat professional", l'apartat 2."Activitat docent", per si sol, podrà ponderar-se fins al 20%.
Professor Col·laborador
La Llei Orgànica 6/2001, de 21 de desembre, d'Universitats, establix com a requisit per a poder sol·licitar informe com a Professor Col·laborador davant de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat en el Sistema Universitari Valencià, estar en possessió d'algun dels títols següents: Llicenciat, Arquitecte, Enginyer, Diplomat Universitari, Arquitecte Tècnic o Enginyer Tècnic.
De conformitat amb el que establix l'article 51 de la referida llei orgànica, el Professor Col·laborador haurà d'obtindre un informe favorable de la seua activitat i, en este sentit, haurà de demostrar una formació i experiència suficients per a fer-se càrrec de la docència universitària en una de les àrees de coneixement a què es referix l'esmentat article 51.
En conseqüència, es consideraran preferentment els mèrits inclosos en els apartats 1."Formació integral" i 2."Activitat docent" de l'annex III d'este acord. La ponderació associada a les aportacions curriculars d'estos dos apartats serà del 40% per a cada una d'ells. Així mateix, es valoraran, amb una ponderació total del 20%, les aportacions curriculars corresponents als apartats 3."Activitat investigadora" i 4."Activitat professional". En el cas que no s'acredite l'apartat 4."Activitat professional", l'apartat 3."Activitat investigadora", per si sol, podrà ponderar-se fins al 20%. En les àrees de caràcter marcadament professional, l'apartat 4."Activitat professional" podrà arribar a ponderar-se amb el 20%.
Professor Doctor d'Universitat Privada
La Llei Orgànica 6/2001, de 21 de desembre, d'Universitats, establix com a requisit per a poder sol·licitar avaluació com a Professor Doctor d'Universitat Privada, davant de l'Agència Nacional d'Avaluació de la Qualitat i Acreditació o de la Comissió Valenciana d'Acreditació i Avaluació de la Qualitat en el Sistema Universitari Valencià, estar en possessió del títol de Doctor.
De conformitat amb el que establix l'article 72.2 de la referida llei orgànica, almenys el 25% del total del professorat de les universitats privades haurà d'estar en possessió del títol de Doctor i haver obtingut l'avaluació positiva de la seua activitat docent i investigadora. En este sentit, la persona sol·licitant haurà de demostrar una formació i experiència suficient per a reconéixer-li plena capacitat docent i investigadora, així com la condició de poder dirigir grups d'investigació i fer-se càrrec de la responsabilitat principal de la docència d'una àrea de coneixement.
En conseqüència, es consideraran preferentment els mèrits inclosos en els apartats 2. "Activitat docent" i 3."Activitat investigadora" de l'annex III d'este acord. La ponderació associada a les aportacions curriculars d'estos dos apartats serà del 40% i 30% respectivament. Així mateix, es valoraran, amb una ponderació total del 30%, les aportacions curriculars corresponents als apartats 1."Formació integral" i 4."Activitat professional". En el cas que no s'acredite l'apartat 4."Activitat professional", l'apartat 1."Formació integral", per si sol, podrà ponderar-se fins al 30%.
ANNEX V
Distribució d'àrees de coneixement per camps científics
1. CIÈNCIES SOCIALS I JURÍDIQUES
030 Antropologia Social
040 Biblioteconomia i Documentació
070 Ciència Política i de l'administració
095 Comercialització i Investigació de Mercats
105 Comunicació Audiovisual i Publicitat
125 Dret Administratiu
130 Dret Civil
135 Dret Constitucional
140 Dret del Treball i de la Seguretat Social
145 Dret Eclesiàstic d'Estat
150 Dret Financer i Tributari
155 Dret Internacional Privat
160 Dret Internacional Públic i Relacions Internacionals
165 Dret Mercantil
170 Dret Penal
175 Dret Processal
180 Dret Romà
187 Didàctica de l'Expressió
189 Didàctica de l'Expressió Musical
193 Didàctica de l'Expressió Plàstica
195 Didàctica de la Llengua i Literatura
200 Didàctica de la Matemàtica
205 Didàctica de les Ciències Experimentals
210 Didàctica de les Ciències Socials
215 Didàctica i Organització Escolar
225 Economia Aplicada
230 Economia Financera i Comptabilitat
235 Economia, Sociologia i Política Agrària
245 Educació Física i Esportiva
381 Filosofia del Dret
415 Fonaments de l'Anàlisi Econòmica
470 Història del Dret i les Institucions
475 Història del Pensament i dels Moviments Socials i Polítics
480 Història i Institucions Econòmiques
620 Metodologia de les Ciències i del Comportament
625 Mètodes d'Investigació i Diagnòstic en Educació
650 Organització d'Empreses
675 Periodisme
680 Personalitat, Avaluació i Tractament Psicològic
725 Psicobiologia
730 Psicologia Bàsica
735 Psicologia Evolutiva
740 Psicologia Social
775 Sociologia
805 Teoria i Història de l'Educació
813 Treball Social i Servicis Socials
2. CIÈNCIES EXPERIMENTALS
005 Àlgebra
015 Anàlisi Matemàtica
038 Astronomia i Astrofísica
050 Biologia Cel·lular
060 Bioquímica i Biologia Molecular
063 Botànica
065 Ciència dels Materials i Enginyeria Metal·lúrgica
075 Ciència de la Computació i Intel·ligència Artificial
120 Cristal·lografia i Mineralogia
220 Ecologia
240 Edafologia i Química Agrícola
247 Electromagnetisme
250 Electrònica
265 Estadística i Investigació Operativa
280 Estratigrafia
315 Farmacologia
385 Física Aplicada
390 Física Atòmica, Molecular i Nuclear
395 Física de la Matèria Condensada
398 Física de la Terra
405 Física Teòrica
410 Fisiologia
412 Fisiologia Vegetal
420 Genètica
427 Geodinàmica Externa
428 Geodinàmica Interna
430 Geografia Física
440 Geometria i Topologia
443 Histologia
505 Enginyeria Cartogràfica, Geodèsica i Fotogrametria
555 Enginyeria Química
566 Immunologia
570 Llenguatges i Sistemes Informàtics
595 Matemàtica Aplicada
600 Mecànica de Fluids
605 Mecànica de Mitjans Continus i Teoria d'Estructures
630 Microbiologia
640 Nutrició i Bromatologia
647 Òptica
655 Paleontologia
660 Parasitologia
685 Petrologia i Geoquímica
700 Producció Animal
705 Producció Vegetal
710 Prospecció i Investigació Minera
750 Química Analítica
755 Química Física
760 Química Inorgànica
765 Química Orgànica
770 Radiologia i Medicina Física
773 Sanitat Animal
780 Tecnologia dels Aliments
785 Tecnologia Electrònica
790 Tecnologies del Medi Ambient
819 Zoologia
3. CIÈNCIES DE LA SALUT
020 Anatomia Patològica
025 Anatomia i Anatomia Patològica Comparades
027 Anatomia i Embriologia Humana
028 Antropologia Física
050 Biologia Cel·lular
060 Bioquímica i Biologia Molecular
063 Botànica
090 Cirurgia
183 Dermatologia
245 Educació Física i Esportiva
255 Infermeria
275 Estomatologia
310 Farmàcia i Tecnologia Farmacèutica
315 Farmacologia
410 Fisiologia
413 Fisioteràpia
420 Genètica
443 Histologia
460 Història de la Ciència
566 Immunologia
610 Medicina
613 Medicina Legal i Forense
615 Medicina Preventiva i Salut Pública
617 Medicina i Cirurgia Animal
630 Microbiologia
640 Nutrició i Bromatologia
645 Obstetrícia i Ginecologia
646 Oftalmologia
653 Otorinolaringologia
660 Parasitologia
670 Pediatria
725 Psicobiologia
745 Psiquiatria
770 Radiologia i Medicina Física
773 Sanitat Animal
807 Toxicologia
4. ENSENYANCES TÈCNIQUES
035 Arquitectura i Tecnologia de Computadors
065 Ciència dels Materials i Enginyeria Metal·lúrgica
075 Ciència de la Computació i Intel·ligència Artificial
083 Ciències i Tècniques de la Navegació
100 Composició Arquitectònica
110 Construccions Arquitectòniques
115 Construccions Navals
250 Electrònica
295 Explotació de les Mines
300 Expressió Gràfica
305 Expressió Gràfica en l'Enginyeria
495 Enginyeria Aeroespacial
500 Enginyeria Agroforestal
505 Enginyeria Cartogràfica, Geodèsica i Fotogrametria
510 Enginyeria de la Construcció
515 Enginyeria dels Processos de Fabricació
520 Enginyeria de Sistemes i Automàtica
525 Enginyeria de Terreny
530 Enginyeria i Infraestructures dels Transports
535 Enginyeria Elèctrica
540 Enginyeria Hidràulica
545 Enginyeria Mecànica
550 Enginyeria Nuclear
555 Enginyeria Química
560 Enginyeria Telemàtica
565 Enginyeria Tèxtil i Paperera
570 Llenguatges i Sistemes Informàtics
590 Màquines i Motors Tèrmics
600 Mecànica de Fluids
605 Mecànica de Mitjans Continus i Teoria d'Estructures
700 Producció Animal
705 Producció Vegetal
710 Prospecció i Investigació Minera
715 Projectes Arquitectònics
720 Projectes d'Enginyeria
780 Tecnologia d'Aliments
785 Tecnologia Electrònica
800 Teoria del Senyal i Comunicacions
815 Urbanística i Ordenació del Territori
5. HUMANITATS
010 Anàlisi Geogràfica regional
033 Arqueologia
085 Ciències i Tècniques Historiogràfiques
185 Dibuix
260 Escultura
270 Estètica i Teoria de les Arts
285 Estudis Àrabs i Islàmics
290 Estudis Hebreus i Arameus
320 Filologia Alemanya
325 Filologia Catalana
327 Filologia Eslava
335 Filologia Francesa
340 Filologia Grega
345 Filologia Anglesa
350 Filologia Italiana
355 Filologia Llatina
360 Filologia Romànica
365 Filologia Basca
370 Filologia Gallega i Portuguesa
375 Filosofia
383 Filosofia Moral
435 Geografia Humana
445 Història Antiga
450 Història Contemporània
455 Història d'Amèrica
460 Història de la Ciència
465 Història de l'Art
485 Història Medieval
490 Història Moderna
567 Llengua Espanyola
568 Estudis d'Àsia Oriental
575 Lingüística General
580 Lingüística Indoeuropea
583 Literatura Espanyola
585 Lògica de la Filosofia de la Ciència
635 Música
690 Pintura
695 Prehistòria
796 Teoria de la Literatura Comparada
814 Traducció i Interpretació
ÀREES QUE PERTANYEN A DOS CAMPS CIENTÍFICS
Pertanyen al Camp 1, Ciències Socials i Jurídiques i al Camp 3, Ciències de Salut:
245 Educació Física i Esportiva
725 Psicobiologia
Pertany al Camp 3, Ciències de la Salut i al Camp 5, Humanitats:
460 Història de la Ciència
Pertanyen al Camp 2, Ciències Experimentals i al Camp 3, Ciències de la Salut:
050 Biologia Cel·lular
060 Bioquímica i Biologia Molecular
063 Botànica
315 Farmacologia
410 Fisiologia
420 Genètica
443 Histologia
566 Immunologia
630 Microbiologia
640 Nutrició i Bromatologia
660 Parasitologia
770 Radiologia i Medicina Física
773 Sanitat Animal
Pertanyen al Camp 2, Ciències Experimentals i al Camp 4, Ensenyances Tècniques:
065 Ciència dels Materials i Enginyeria Metal·lúrgica
075 Ciència de la Computació i Intel·ligència Artificial
250 Electrònica
505 Enginyeria Cartogràfica, Geodèsica i Fotogrametria
555 Enginyeria Química
570 Llenguatges i Sistemes Informàtics
600 Mecànica de Fluids
605 Mecànica de Mitjans Continus i Teoria d'Estructures
700 Producció Animal
705 Producció Vegetal
710 Prospecció i Investigació Minera
780 Tecnologia d'Aliments
785 Tecnologia Electrònica